《酬族兄润父韵》
元代·张仲深

长记西湖日日晴，画船齐载管弦声。青青草色裙腰绿，白白梅花粉额明。

舞倦玉纤歌扇重，醉挥银笔帕罗轻。今年海上多岑寂，相对篱根郭索行。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。